## Pravilnik o uvjetima za davanje u zakup zdravstvenih ustanova primarne zdravstvene zaštite i lječilišta

### NN 6/1996 (22.1.1996.), Pravilnik o uvjetima za davanje u zakup zdravstvenih ustanova primarne zdravstvene zaštite i lječilišta

# **MINISTARSTVO ZDRAVSTVA**

Na temelju članka 181. stavak 4. Zakona o zdravstvenoj zaštiti
("Narodne novine" br. 75/93 i 11/94) ministar zdravstva donosi

## **PRAVILNIK**

### **O UVJETIMA ZA DAVANJE U ZAKUP ZDRAVSTVENIH USTANOVA PRIMARNE ZDRAVSTVENE ZAŠTITE I LJEČILIŠTA**

I. OPĆE ODREDBE

Članak 1.

Ovim pravilnikom utvrđuju se uvjeti pod kojima se daju u zakup zdravstvene
ustanove primarne zdravstvene zaštite u vlasništvu županija i lječilišta.

Zdravstvene ustanove primarne zdravstvene zaštite iz stavka 1. ovog
članka daju se u zakup kao dijelovi doma zdravlja i dijelovi ljekarne.

II. DOMOVI ZDRAVLJA

Članak 2.

Dijelovi doma zdravlja koji se daju u zakup (u daljnjem tekstu: jedinica
zakupa) trebaju činiti funkcionalnu cjelinu koja u pogledu prostorija,
medicinsko-tehničke i druge opreme udovoljava uvjetima propisanim
Pravilnikom o uvjetima u pogledu prostora, djelatnika i medicinsko-tehničke
i druge opreme za obavljanje privatne prakse ("Narodne novine"
br. 71/94).

Članak 3.

Odluku o početku davanja u zakup jedinice zakupa donosi upravno
vijeće doma zdravlja (u daljnjem tekstu: zakupodavac) uz suglasnost
županjie.

Članak 4.

Jedinica zakupa daje se u zakup samo zdravstvenom djelatniku visoke
stručne spreme (u daljnjem tekstu: zakupac) koji je u radnom odnosu
na neodređeno vrijeme u tom domu zdravlja, radi u toj jedinici zakupa
najmanje posljednje tri godine te ispunjava uvjete propisane člankom
121. Zakona o zdravstvenoj zaštiti.

Iznimno od stavka 1. ovog članka daje se u zakup zubotehnički
laboratorij zdravstvenom djelatniku srednje stručne spreme zubnom
tehničaru koji je u radnom odnosu na neodređeno vrijeme u tom
domu zdravlja, radi u toj jedinici zakupa najmanje posljednje tri godine
te ispunjava uvjete propisane člankom 121. i 122. Zakona o zdravstvenoj
zaštiti.

Ukoliko zdravstveni djelatnik iz stavka 1. i 2. ovoga članka
ne uđe u zakup svojom voljom do utvrđenog roka ili se ugovor o
zakupu prostorija i medicinsko-tehničke i druge opreme (u daljnjem
tekstu: ugovor o zakupu) raskine jer zakupac nije ispunjavao ugovorne obveze,
jedinica zakupa dat će se u zakup putem natječaja drugom zakupcu
koji ispunjava uvjete iz članka 121, i 122. Zakona o zdravstvenoj
zaštiti.

Zakupodavac i zakupac zaključuju pismeni ugovor o zakupu.

Članak 5.

Natječaj iz stavka 3. članka 4. ovoga pravilnika raspisuje
upravno vijeće doma zdravlja u roku od 30 dana nakon isteka roka
za sklapanje ugovora odnosno raskida ugovora o zakupu sa zdravstvenim djelatnikom.

Natječja se objavljuje u dnevnom tisku.

Natječaj je otvoren 14 dana od dana objave.

Članak 6.

Odluku o izboru najpovoljnijeg ponuđača donosi Komisija koju
imenuje zakupodavac u roku od 10 dana o dana zaključivanja natječaja.

Pri donošenju Odluke iz stavka 1. ovoga članka potrebno je voditi
računa o interesu razvoja zdravstvene djelatnosti.

Komisiju iz stavka 1. ovog članka čine:

- 3 predstavnika nadležne županije,

- 1 predstavnik Hrvatskog zavoda za zdravstveno osiguranje (u daljnjem
tekstu: HZZO)

- 1 predstavnik doma zdravlja.

Članak 7.

Protiv Odluke Komisije nezadovoljni ponuđač ima pravo žalbe
koja se podnosi ministru zdravstva.

Rješenje ministra zdravstva je konačno i protiv njega se može
pokrenuti upravni spor pred Upravnim sudom Republike Hrvatske.

Članak 8.

Ugovor o zakupu jedinice zakupa sadržava najmanje:

- ime, odnosno naziv ugovornih stranka,

- opis prostorija i građevine u kojoj se one nalaze,

- popis i namjenu medicinsko-tehničke i druge opreme,

- način rukovanja, odražavanja i zamjene medicinsko-tehničke
i druge opreme,

- opis djelatnosti koju će zakupac obavljati u prostorijama,

- rok u kojem je zakupac dužan početi obavljati djelatnost,

- obvezu zakupca da sudjeluje u pružanju hitne medicinske pomoći
i kućnim posjetama,

- odredbe o upurabi i održavanju zajedničkih uređaja i prostoriju
u građevini te okoliša,

- odredbu o trajanju ugovora na neodređeno vrijeme uz uvjet da zakupac
svake kalendarske godine zaključi ugovor s HZZO,

- iznos zakupnine (prostorije i medicinsko-tehničke i druge opreme),
naknadu za uporabu zajedničkih uređaja i prostorija te vrijeme
plaćanja,

- način korištenja vozila doma zdravlja,

- način osiguranja obavljanja djelatnosti izvan redovnog radnog
vremena i za vrijeme odsutnosti pojedinih djelatnika,

- odredbu o otkazu i otkazni rokovima,

- mjesto i datum zaključenja ugovora i potpise ugovornih strana.

Članak 9.

Medicinsko-tehnička i druga oprema pojedinačne vrijendosti
do 70.000 kn sastavni je dio jedinice zakupa.

Za medicinsko-tehničku i drugu opremu pojedinačne vrijednosti
iznad 70.000 kn, koja je u vlasništvu doma zdravlja, sklapa se ugovor između
zakupaca i zakupodavca o načinu korištenja i zanavljanja.

Za medicinsko-tehničku i drugu opremu u vlasništvu HZZO sklapa
se ugovor o načinu korištenja i zanavljanja između zakupca i
HZZO-a.

Za potrošni materijal zatečen u jedinici zakupa na dan zaključivanja
ugovora o zakupu, zakupodavac i zakupac zaključuju ugovor o otkupu
tog potrošnog materijala po nabavnoj cijeni i s rokom otplate od šest mjeseci.

Članak 10.

Ugovor o zakupu jedinice zakupa zaključuje se na neodređeno
vrijeme uz uvjet da zakupac svake kalendarske godine zaključi ugovor
s HZZO.

Raskid ugovora s HZZO povlači za sobom raskid ugovora o zakupu
jedinice zakupa.

Ugovor o zakupu jedinice zakupa i ime vlasnika (zakupodavca) potpisuje
ravnatelj uz prethodno odobrenje Upravnog vijeća.

Članak 11.

Zakupodavac određuje iznos zakupnine u skladu s potrebama tekućeg
održavanja građevinskog dijela prostorija i zgrada kao i pripadajuće
medicinsko-

-tehničke i druge opreme, osim medicinsko-tehničke i
druge opreme iz članka 9. stavka 2, 3. i 4. ovoga pravilnika, uzimajući
u obzir najmanje slijedeće okolnosti:

- starost, kvalitetu i stanje građevine,

- lokaciju građevine (s obzirom na stupanj urbaniziranosti, prometnu
povezanost, dostupnost zdravstvenih i nezdravstvenih djelatnosti, demografske
prilike i dr.),

- površinu zakupljenog prostora,

- starost, kvalitetu i stanje medicinsko-tehničke i druge opreme.

Zakupodavac je obvezan iz zakupnine održavati građevinske dijelove
prostorija i zgrade te medicinsko-tehničku opremu iz stavka 1. ovog
članka.

Članak 12.

Ministar zdravstva određuje najveći iznos zakupnine za svaku
kalendarsku godinu na temelju kalkulativnih troškova koje donosi Upravo
vijeće HZZO.

Određivanjem najvećeg iznosa zakupnine osigurava se neometano
obavljanje zdravstvene djelatnosti kao djelatnosti od interesa za Republiku
Hrvatsku.

Članak 13.

U demograrfski ugroženim područjima (otoci, područja ugrožena
specifičnim položajem) kao i u područjima bez orgnaizirane
zdravstvene zaštite ili njezine slabije dostupnosti pučanstvu, zakupodavac
se nije dužan pridržavati odredbe stavka 1. članka 11. ovoga pravilnika
te iznimno u cilju stimuliranja kvalitete i dostupnosti primarne zdravstvene
zaštite može dati prostorije i medicinsko-tehničku i drugu opremu
u zakup i pod uvjetima povoljnijim za zakupca, uključujući
i mogućnost oslobađanja od plaćanja zakupnine.

Članak 14.

U domovima zdravlja daju se u zakup slijedeće jedinice zakupa:

- ordinacije opće medicine,

- ordinacije zubozdravstvene zaštite,

- ordinacije školske medicine,

- ordinacije zdravstvene zaštite dojenčadi i školske djece,

- ordinacije zdravstvene zaštite žena,

- ordinacije specijalističko-konzilijarnih djelatnosti,

- ljekarničke jedinice,

- zubotehnički laboratoriji,

- prostorije i medicinsko-tehnička i druga oprema dijagnostičkih
djelatnosti radiologije i laboratorija,

- prostorije i medicinsko-tehnička i druga oprema dijagnostičko-terapijskih
djelatnosti.

Iznimka od stavka 1. ovog članka su jedinice zakupa u kojima
rade zdravstveni djelatnici koji su napunili 55 (žene) odnosno 70 (muškarci)
godina života koji ne žele zaključiti ugovor o zakupu jedinice zakupa.

Članak 15.

U zakup se ne daju prostorije i medicinsko-

-tehnička i druga oprema doma zdravlja u kojima se obavljaju
slijedeće djelatnosti:

- higijensko-epidemiološka,

- hitna medicinska pomoć,

- dijaliza,

- patronaža,

- depo lijekova,

- rodilište,

- operaciona sala,

- stacionar za privremeni smještaj bolesnika,

- ordinacija medicine rada,

- prostorije i medicinsko-tehnička i druga oprema neophodna za
održavanje nastave o čemu odluku donosi ministar zdravstva na prijedlog
medicinskog, stomatološkog odnosno farmaceutsko-biokemijskog fakulteta.

Članak 16.

Za održavanje djelatnosti iz članka 15. ovoga pravilnika i održavanja
zgrade doma zdravlja kao i za provođenje ugovornih obveza o zakupu,
dom zdravlja ostaje s najmanjim brojem zdravstvenih kao i nezdravstvnih
djelatnika u upravi (ravnatelj, administrativni tajnik, dipl. pravnik,
2 zaposlenika u računovodstvu, domar - ložać i spremačica).

Dom zdravlja je obvezan osigurati pažnje hitne medicinske pomoći
u čemu su obvezni sudjelovati svi zakupci.

Sredstva za plaće zdravstvenih djelatnika doma zdravlja koji nisu
skloni ugovor o zakupu kao i plaće nezdravstvenih djelatnika iz stavka
1. ovoga članka osiguravaju se ugovorom doma zdravlja s HZZO. Izuzetke
od najmanjeg broja djelatnika iz stavka 1. ovog članka odredit će
posebnim propisom HZZO u roku od 15 dana od dana stupanja na snagu ovog
pravilnika.

Članak 17.

Zakupodavac može dati u zakup i dio prostorija u kojim se ne obavlja
zdravstvena djelatnost nezdravstvenim djelatnicima uposlenim u domu zdravlja
pod uvjetima davanja u zakup viška poslovnog prostora.

Ukoliko djelatnici iz stavka 1. ovog članka ne žele zakupiti
dio prostorija, navedene prostorije mogu se dati u zakup putem natječaja.

Članak 18.

Prenamjena djelatnosti u prostorijama doma zdravlja koje su preostale
nakon davanja u zakup svih jedinica zakupa obavlja se sukladno odredbi
članka 184. Zakona o zdravstvenoj zaštiti.

Odluku o davanju u zakup prostorija iz stavka 1. ovoga članka
donosi zakonodavac putem natječaja i pod uvjetima davanja u zakup
viška poslovnog prostora.

Članak 19.

Zakupodavac jednu ordinaciju daje u zakup dvojici zakupaca koji obavljaju
privatnu praksu u smjenskom radu ukoliko su u smjenskom radu bili prije
zakupa, s time da proporcionalno dijele sve troškove.

Odredbi stavka 1. ovog članka odnosi se i na jedinice zakupa
u kojima rade zdravstveni djelatnici iz članka 14. stavka 2. ovog
pravilnika.

Članak 20.

Zakupodavac može sklopiti zajednički ugovor o zakupu sa zakupcima
dviju ili više jeidnica zakupa, ukoliko oni zato pokažu interes te ukoliko
je to u intersu razvoja zdravstvene djelatnosti (grupna praksa).

Svaki zakupac iz stavka 1. ovog članka ukoliko je izabrani dokor
osobno sklapa ugovor s HZZO.

Ukoliko je u pojedinoj jedinici zakupa iz članka 14. ovoga pravilnika
u radnom odnosu više od dva zdravstvena djelatnika visoke stručne
spreme ti djelatnici zaključuju ugovor o zakupu u obliku grupne
prakse pod uvjetom da imaju odgovarajući zajednički ugovor
s HZZO.

III. LJEKARNE

Članak 21.

Odluka o početku davanja u zakup dijelova ljekarne donosi Upravno
vijeće ljekarne uz suglasnost županije.

Članak 22.

Odredbe članka 2, te članka od 4 do 20 ovog pravilnika
na odgovarajući se način primjenjuju na ljekarne.

Članak 23.

Ugovor o otkupu potrošnog materijala iz stavka 4. članka 9. ovoga
pravilnika odnosi se i na lijekove, pomoćna ljekovita sredstva i
druge proizvode iz članka 67. Zakona o zdravstvenoj zaštiti.

IV. LJEČILIŠTA

Članak 24.

Upravno vijeće lječilišta uz suglasnost županije može dati
u zakup dio lječilišta koji nije predmet ugovora s HZZO pri čemu
dio lječilišta koji se daje u zakup mora činiti funkiconalnu
cjelinu.

Zakupnina se može koristiti samo za razvoj djelatnosti lječilišta.

V. PRIJELAZNE I ZAKLJUČNE

ODREDBE

Članak 25.

Zakupac ne može zakupljene prostorije i medicinsko-tehničku i
drugu opremu dati u zakup drugome (podzakup).

Članak 26.

Zakupac ostvaruje materijalna primanja temeljem ugovora s HZZO.

Zakupac osiguranicima HZZO ne smije zdravstvene usluge naplaćivati
direktno.

Zakupac usluge može naplatiti osiguranicima privatnoga osiguranja ili
direktno samo osobama koje nisu osiguranici HZZO ili osobama koje propisanim
dokumentom ne mogu dokazati da su osiguranici HZZO.

Članak 27.

Upravna vijeća domova zdravlja, ljekarni i lječilišta će
izraditi program zakupa uz suglasnost županije u roku od 60 dana od dana
stupanja na snagu ovog pravilniia. Program zbrinjavanja viška zaposlenika
obvezni je dio programa zakupa.

Upravna vijeća domova zdravlja i ljekarni će najkasnije
u roku od dvije godine od dana stupanja na snagu ovog pravilnika donijeti
odluku o davanju u zakup svih dijelova domova zdravlja koji se daju u zakup,
odnosno dijelova ljekarne, a ugovor o zakupu zaključiti u roku od
četiri godine od dana stupanja na snagu ovog Pravilnika.

Članak 28.

Ovaj pravilnik stupa na snagu osmoga dana od dana objave u "Narodnim
novinama".

Klasa: 011-0/95-01/0036

Urbroj: 534-02-30-95-0003

Zagreb, 20. prosinca 1995.

Ministar

**prof. dr. sc. Andrija Hebrang,** v. r.

Pravilnik, NN 6/1996-100